Държавен вестник, бр. 6, 2011 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  6
h е разликата във височината между върха 
на мълниеприемника и разглежданата хори­
зонтална повърхност, m;
Rp – радиусът на защита на нивото на съот­
ветната хоризонтална повърхност, m.
Фиг. 35. Радиуси на мълниезащита на мъл­
ниеприемник с изпреварващо действие за ниво 
на мълниезащита І (D = 20 m)
Раздел ІІІ
Проектиране на токоотводи и заземители при 
мълниеприемници с изпреварващо действие
Чл. 166. (1) Всеки мълниеприемник с из­
преварващо действие се свързва със заземител 
(заземители) посредством един или повече 
токоотводи, като най-малко два токоотвода се 
проектират в следните случаи:
1. когато хоризонталната проекция на то­
коотвода е по-голяма от вертикалната му 
проекция (фиг. 36);
2. когато сградата (външното съоръжение) 
е с височина, по-голяма от 28 m.
(2) Когато токоотводите са два или повече, 
те се разполагат върху различни фасади на 
сградата.
А е вертикалната проекция на токоотвода;
В – хоризонталната проекция на токоотвода.
Фиг. 36. Брой на токоотводите
Чл. 167. (1) При мълниеприемници с изпре­
варващо действие заземителите се проектират 
при спазване на общите изисквания.
(2) Съпротивлението на заземителя, изме­
рено за честота 50 Hz, трябва да е по-малко 
или равно на 10 W. Тази стойност трябва да се 
постигне за всеки заземител, в състояние при 
което той няма електрическа връзка с който 
и да е друг токопроводим елемент.
Чл. 168. Когато поради високо специфично 
съпротивление на терена с обичайните сред­
ства не може да се постигне съпротивление на 
заземителя, по-малко от 10 W, се предвижда:
1. третиране на почвата, което позволява 
намаляване на импеданса и води до по-добра 
възможност за оттичане на тока на мълнията;
2. добавяне на вертикални пръти към 
кръстато разположени ленти или към вече 
положени пръти;
3. увеличаване броя на взаимно свързаните 
заземители.
Чл. 169. Когато в защитаваното пространство 
са включени няколко отделни сгради, заземи­
телят се свързва към подземната система за 
изравняване на потенциалите, която свързва 
отделните сгради.
Г л а в а  ш е с т а
ИЗГРАЖДАНЕ И ВЪВЕЖДАНЕ В ДЕЙСТ­
ВИЕ НА МЪЛНИЕЗАЩИТНИТЕ УРЕДБИ
Чл. 170. (1) Мълниезащитните уредби се 
изграждат в съответствие с изискванията, опре­
делени в проекта, при максимално използване 
на градивни елементи – мачти, скоби за зак­
репване, съединителни и измервателни клеми 
и др., произведени в заводски условия.
(2) При изграждането на мълниезащитните 
уредби се спазват общите изисквания на нор­
мативните актове за изпълнение, контрол и 
приемане на строежите.
Чл. 171. (1) При изпълнението на сгради и 
външни съоръжения с проектна височина до 
25 m се спазва изискването по чл. 10, ал. 1.
(2) Металните съоръжения с проектна ви­
сочина, по-голяма от 15 m, преди изправянето 
им се присъединяват към заземител, който 
отговаря на изискванията за защита при преки 
попадения на мълнии.
(3) При изпълнението на сгради и външни 
съоръжения с проектна височина, по-голяма от 
25 m, се спазват изискванията по чл. 10, ал. 2.
(4) Въвеждането в действие на мълниезащит­
ните уредби по ал. 1 и 3 се документира с акт 
за извършени строителни и монтажни работи, 
който се съставя от изпълнителя и проектанта 
и съдържа най-малко резултатите от измерва­
не на съпротивлението на заземителя(ите) и 
заключение за съответствие с проекта.
Чл. 172. След завършване на строежите 
мълниезащитните уредби се приемат и въвеждат 
в експлоатация по реда на ЗУТ.
Чл. 173. (1) За всяка мълниезащитна уред­
ба след завършването є се извършва начална 
проверка, за да се потвърди съответствието 
на уредбата с изискванията на проекта и на 
приложимите нормативни актове.
(2) Обхватът на началната проверка се оп­
ределя в проекта и включва най-малко:
1. външен преглед за съответствие с проекта;
2. оценка за качество на изпълнението;